
 3.8.2011
 BG
 Официален вестник на Европейския съюз
 L 200/14
 РЕГЛАМЕНТ ЗА ИЗПЪЛНЕНИЕ (ЕС) No 767/2011 НА КОМИСИЯТА
 от 2 август 2011 година
 за изменение на приложението към Регламент (ЕО) No 3199/93 относно взаимното признаване на процедурите за пълно денатуриране на алкохол за целите на освобождаването от акциз във връзка с вписванията, засягащи Чешката република и Латвия
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 92/83/ЕИО на Съвета от 19 октомври 1992 г. за хармонизиране на структурата на акцизите върху алкохола и алкохолните напитки (1), и по-специално член 27, параграф 4 от нея,
 като има предвид, че:
 (1)
 Съгласно член 27, параграф 1, буква а) от Директива 92/83/ЕИО от държавите-членки се изисква да освобождават от акциз алкохола, който е напълно денатуриран в съответствие с изискванията на която и да е държава-членка, при условие че тези изисквания са надлежно съобщени и приети в съответствие с установените в параграфи 3 и 4 от посочения член условия.
 (2)
 Регламент (ЕО) No 3199/93 на Комисията (2) предвижда денатуриращите вещества, които се използват във всяка държава-членка за целите на пълното денатуриране на алкохол в съответствие с член 27, параграф 1, буква а) от Директива 92/83/ЕИО, да бъдат описани в приложението към този регламент.
 (3)
 На 13 май 2010 г. Чешката република съобщи за някои промени в прилаганите от нея процеси за денатуриране, разрешени с Регламент (ЕО) No 3199/93.
 (4)
 Комисията предаде съобщението на Чешката република на другите държави-членки на 18 юни 2010 г.
 (5)
 Бяха получени възражения относно съобщените от Чешката република изисквания. По тази причина беше надлежно спазена процедурата, посочена в член 27, параграф 4 от Директива 92/83/ЕИО. След обсъждане в Комитета по акцизите Чешката република преработи първоначалното си предложение, така че предложените изисквания не следва да водят до избягване на данъчно облагане или злоупотреби.
 (6)
 В съответствие с член 27, параграф 5 от Директива 92/83/ЕИО Полша уведоми Комисията на 26 май 2010 г., че е разкрила злоупотреба с напълно денатуриран алкохол, освободен от акциз съгласно член 27, параграф 1, буква а) от Директива 92/83/ЕИО, и денатуриран по метода на Латвия, разрешен с Регламент (ЕО) No 3199/93, който съответства на смес от минимум 3 литра изопропилов алкохол и 2 грама денатониум бензоат на 100 литра спирт.
 (7)
 Комисията предаде съобщението на Полша на другите държави-членки на 25 юни 2010 г.
 (8)
 Последващите отговори на съобщението, както и обсъждането в Комитета по акцизите, показаха, че мнозинството от държавите-членки са съгласни с позицията на Полша. В отговор на опасенията, изразени от Полша, Латвия съобщи на Комисията своето съгласие да промени метода си на денатуриране, както е предвидено в Регламент (ЕО) No 3199/93.
 (9)
 Следователно Регламент (ЕО) No 3199/93 трябва да бъде съответно изменен.
 (10)
 Мерките, предвидени в настоящия регламент, са в съответствие със становището на Комитета по акцизите,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент (ЕО) No 3199/93 се изменя, както е посочено в приложението към настоящия регламент.
 Член 2
 Настоящият регламент влиза в сила на третия ден след публикуването му в Официален вестник на Европейския съюз.
 Настоящият